钦定古今图书集成/理学汇编/学行典/第055卷 > 朱子全书 > 《仁》
## 钦定古今图书集成/理学汇编/学行典/第055卷 > 朱子全书 > 《仁》

或问：“诚是浑然不动，仁是此理流出否？”曰：“自性言之，
仁亦未是流出。但其生动之理，包得四者。　得此生
意，以有生，然后有礼智义信。以先后言之，则仁为先；
以大小言之，则仁为大。　今日要识得仁之意思是
如何。圣贤说仁处最多，那边如彼说，这边如此说，文
义各不同。看得个意思定了，将圣贤星散说体看，处
处皆”是这意思，初不相背始得。《集注》说：“‘爱之理，心之
德’。爱是恻隐，恻隐是情，其理则谓之仁。”“心之德”，德又
只是爱；谓之“心之德”，却是爱之本柄。人之所以为人，
其理则天地之理，其气则天地之气。理无迹不可见，
故于气观之，要识仁之意思，是一个浑然温和之气，
其气则天地阳春之气，其理则天地生物之心。今只
就人身己上看，有这意思是如何，才有这意思，便自
恁地好，便不恁地干燥。将此意看，圣贤许多说仁处，
都只是这意。告颜子以“克己复礼”，“克去己私，以复于
礼”，自然都是这意思。这不是待人旋安排，自是合下
都是这个浑全流行物事。此意思才无私意闲隔，便
自见得人与己一，物与己“一公，道自流行”，须是如此
看。孔门弟子所问，都只是问做工夫。若是仁之体段
意思，也各各自理会得了。今却是这个未曾理会得，
如何说要做工夫？且如程先生云：“‘偏言则一事，专言
则包四者’。上云：‘四德之元，犹五常之仁’。”恰似有一个
小小底仁，有一个大大底仁。“偏言则一事”，是小小底
仁，只做得“仁之一事；专言则包四者，是大大底仁，又
是包得礼义智底。若如此说，是有两样仁。不知仁只
是一个，虽是偏言，那许多道理也都在里面；虽是专
言，那许多道理也都在里面。致道云：‘如春是生物之
时，已包得夏长秋成冬藏意思在’。”曰：“春是生物之时，
到夏秋冬，也只是这气流注去。但春则是方始生荣
意思，到夏便是结裹定了。是这生意，到后只渐老了。”
贺孙曰：“如温和之气，固是见得仁。若就包四者意思
看，便自然有节文，自然得宜，自然。明辨。”曰：“然　仁流
行到那田地时，义处便成义礼，智处便成礼智。且如
万物收藏，何尝休了，都有生意在里面。如谷种，桃仁
杏仁之类，种著便生，不是死物，所以名之曰仁。见得
都是生意。如春是生物，夏是生物之盛，秋是生意渐
渐收敛，冬是生意收藏。”又曰：“春夏是行进去，秋冬是
退后去。正如人呵气，呵出时便热，吸入时便冷。　百
行万善固是都合著力，然如何件件去理会得？百行
万善总于五常，五常又总于仁。所以孔孟只教人求
仁，求仁只是主敬求”放心。若能如此，道理便在这里。

或问：“存得此心便是仁。” 曰：“且要存得此心，不为私。”

“欲所胜，遇事每每著精神照管，不可随物流去，须要
紧紧守著。若常存得此心，应事接物，虽不中不远，思
虑纷扰于中，都是不能存此心。此心不存，合视处也
不知视，合听处也不知听。”或问：“莫在于敬否？”曰：“敬非
别是一事，常唤醒此心便是。人每日只鹘鹘突突过
了，心都不曾收拾得在里面。”又曰：“仁虽似有刚直意，
毕竟本是个温和之物，但出来发用时有许多般。须
得是非、辞逊、断制三者，方成仁之事。及至事定，三者
各退，仁仍旧温和，缘是他本性如此。人但见有是非、
节文、断制，却谓都是仁之本意，则非也。春本温和，故
能生物，所以说仁为春。”　或曰：“存得此心，即便是仁。”
曰：“此句甚好。但下面说：‘合于心者为之，不合于心者
勿为’”，却又从义上去了，不干仁事。今且只以《孟子》“仁，
人心也；义，人路也”，便见得仁义之别。盖仁是此心之
德，才存得此心，即无不仁。如说“克己复礼”，亦只是要
得私欲去后，此心常存耳，未说到行处也。才说合于
心者行之，便侵过义人路底界分矣。然义之所以能
行，却是仁之用处。学者须是此心常存，方能审度事
理，而行其所当行也。此孔孟之学所以必以求仁为
先。盖此是万理之原，万事之本。且要先识认得，先存
养得，方有下手立脚处。耳　耳之德聪，目之德明，心
之德仁，且将这意去思量体认，　将爱之理在自家
心上，自体认思量，便见得仁。　仁是个温和柔软底
物事。《老子》说：“柔弱者生之徒，坚强者死之徒”，见得自
是。看石头上如何种物事出，“蔼乎若春阳之温，汎乎
若醴酒之醇”，此是形容仁底意思。　当来得于天者，
只是个仁，所以为心之全体，却自仁中分四界子，一界子上是仁之仁，一界子是仁之义，一界子是仁之
礼，一界子是仁之智。一个物事四脚撑在里面，惟仁
兼“‘统之”，心里只有此四物，万物万事皆自此出。　天
之春夏秋冬最分晓，春生夏长，秋收冬藏，虽分四时，
然生意未尝不贯。纵雪霜之惨，亦是生意。　以“生’字
说仁生自是上一节事。当来天地生我底意，我而今
须要自体认得。　试自看一个物，坚硬如顽石，成甚
物事？此便是不仁。　试自看温和柔软时如何，此”所
以孝弟为仁之本。若如顽石，更下种不得。俗说硬心
肠可以见硬心肠，如何可以与他说话。　恻隐、羞恶、
辞逊、是非，都是两意。恻是初头子，隐是痛，羞是羞已
之恶，恶是恶人之恶。辞在我，逊在彼，是非自分明。
才仁，便生出礼，所以仁配春，礼配夏，义是裁制，到得
智便了，所以配秋配冬。　既认得仁如此“‘分明。到得
做工夫，须是‘克己复礼’。出门如见大宾，使民如承大
祭，己所不欲，勿施于人’，方是做工夫处。”　周明作《问
仁》。曰：“圣贤说话，有说自然道理处，如仁，人心是也。有
说做工夫处，如‘克己复礼’是也。　熟底是仁，生底是
恕，自然底是仁，勉强底是恕，无计较无睹当底是仁，
有计较有睹当底是恕。　前辈教人求仁，只说是渊
深温粹，义理饱足。　仁是爱底道理，公是仁底道理。
故公则仁，仁则爱。”　周明作谓“私欲去则为仁。”曰：“谓
私欲去后，仁之体见，则可；谓私欲去后便为仁，则不
可。譬如日月之光，云雾蔽之，固是不见；若谓云雾去，
则便指为日月，亦不可。如水亦然。沙石杂之，固非水
之本然；然沙石去后，自有所谓水者，不可便谓无沙
无石为水也。”　余正叔谓：“无私欲是仁。”曰：“谓之无私
欲然后仁，则可；谓无私便是仁，则不可。盖惟无私欲
而后仁始见，如无所壅底而后水方行。”方叔曰：“与天
地万物为一体是仁。”曰：“‘‘无私是仁之前事；与天地万
物为一体’是仁之后事。惟无私然后仁，惟仁然后与
天地万物为一体，毕竟仁是甚模样？欲晓得仁名义，
须并‘义、礼、智’三字看。欲真个见得仁底模样，须是从
‘克己复礼’做工夫去。圣人都不说破，在学者以身体
之而已矣。”　“仁’字说得广处是全体；恻隐、慈爱底是
说他本相。　仁是根，恻隐是萌芽；亲亲、仁民、爱物，便
是推广到枝叶处。”　问：“先生《答湖湘学者书》，以‘爱’字
言仁，如何？”曰：“缘上蔡说得‘觉’字太重，便相似说禅。”问：
“龟山却推‘恻隐’二字。”曰：“龟山言‘万物与我为一’云云，
说亦太宽。”问：“此还是仁之体否？”曰：“‘此不是仁之体，却
是仁之量。仁者固能觉，谓觉为仁，不可；仁者固能与
万物为一，谓万物为一为仁，亦不可。譬如说屋，不论
屋是木做柱，竹做壁，却只说屋如此大，容得许多物。
如万物为一’，只是说得仁之量。”　问：“程门以知觉言
仁，《克斋记》乃不取，何也？”曰：“‘‘仁离爱不得。上蔡诸公不
把爱做仁。他见伊川言‘博，爱非仁也’。仁是性，爱是情’。
伊川也不是道，爱不是仁。若当初有人会问，必说道
‘爱是仁之情，仁是爱之性’，如此方分晓。惜门人只领
那意，便专以知觉言之于爱’之说，‘若将浼焉’，遂蹉过
仁地位去说，将仁更无安顿处。‘见‘孺子匍匐将入井’，
皆有怵惕、恻隐之心，这处见得亲切。圣贤言仁，皆从
这处说’。”又问：“知觉亦有生意。”曰：“固是将知觉说来冷
了。觉在知上却多，只些小撘在仁边。仁是和底意，然
添一句，又成一重，须自看得，便都理会得。　湖南学
者说：仁，旧来”都是深空说出一片。顷见王日休解《孟
子》云：“麒麟者，狮子也。”仁本是恻隐温厚底物事，却被
他们说得抬虚打险，撑眉努眼，却似说麒麟做狮子，
有吞伏百兽之状。盖自知觉之说起之。　“爱之理”，是
偏言则一事；心之德，是专言则包四者。故合而言之，
则四者皆心之德，而仁为之主；分而言之，则仁是爱
之理，义是宜之理，礼是恭敬辞逊之理，智是分别是
非之理也。　“仁者爱之理”，是将仁来分作四段看。仁
便是爱之理，至于爱人爱物，皆是此理。义便是宜之
理，礼便是恭敬之理，智便是分别是非之理。理不可
见，因其爱与宜、恭敬与是非，而知有仁义礼智之理
在其中，乃所谓心之德，乃是仁能包四“者，便是流行
处，所谓‘保合太和’是也。仁是个生理，若是不仁，便死
了。人未尝不仁，只是为私欲所昏，才‘克己复礼’，仁依
旧在。”直卿曰：“私欲不是别有个私欲，只心之偏处便
是。”汪正甫问：“三仕三已不为仁，管仲又却称仁，是如
何？”曰：“‘三仕三已是独自底。管仲出来，毕竟是做得仁
之功。且如一个人坐亡立化，有一个人仗节死义，毕
竟还仗节死义底是坐亡立化’，济得甚事㬊？”亚夫问：
“杀身成仁，求生害仁。”曰：“求生毕竟是心不安，理当死，
即得杀身，身虽死而理即在。”亚夫云：“要将言仁处类
聚看。”曰：“若如此，便是赶缚得急，却不好只依次序看。
若理会得一段了，相似忘却，忽又理会一段，觉见得
意思转好。”　或问“仁者心之德。”曰：“义礼智，皆心之所
有。仁则浑然。分而言之，仁主乎爱；合而言之，包是三
者。”或问：“仁有生意，何如？”曰：“只此生意，心是活物。必有
此心，乃能知辞逊；必有此心，乃能知羞恶；必有此心乃能知是非。此心不生，又乌能辞逊、羞恶、是非！且如
春之生物也，至于夏之长，则是生者长；秋之遂，亦是
生者遂，冬之成，亦是生者成也。百谷之熟，方及七八
分，若生者不丧，须及十分收而藏之，生者似息矣。只
明年种之，又复有生。”诸子问“《仁》不同，而今曰‘爱之理’
云者，‘克己复礼’，亦只要存得此爱，非以‘克己复礼’是
仁。友其士之仁者，事其大夫之贤者，亦只是要见得
此爱，其馀皆然。”　问“爱之理，心之德。”曰：“理便是性。缘
里面有这爱之理，所以发出来无不爱。程子曰：‘心如
谷种，其生之性乃仁也；生之性，便是爱之理也。　‘公
之为仁’，公不可与仁比并看公只是无私。才无私，这
仁便流行。程先生云：‘惟公为近之’。却不是近似之近。
才公，仁便在此，故云：‘近’。犹云：‘知所先后，则近道矣’。不
是道在先后上，只知先后，便近于道。如去其壅塞，则
水自流通。水之流通，却不是去壅塞底物事做出来。
水自是元有，只被塞了。才除了塞，便流。仁自是元有，
只被私意隔了，才克去己私，做底便是仁’。”贺孙云：“公
是仁之体，仁是理。”曰：“不用恁地说，徒然不分晓。只是
要无私，无私则理无或蔽。今人喜也是私喜，怒也是
私怒，哀也是私哀，惧也是私惧，爱也是私爱，恶也是
私恶，欲也是私欲。苟能克去己私，廓然大公，则喜是
公喜，怒是公怒，哀、惧、爱、恶、欲，莫非公矣。此处煞系利
害。颜子所受于夫子，只是‘克己复礼为仁。读书最忌
以己见去说，但欲合己见，不知非本来旨意。须是且
就他头说，说教分明，有不通处，却以己意’”较量。　胡
五峰云：“人有不仁，心无不仁。”此说极好。人有私欲遮
障了，不见这仁，然心中仁依旧只在。如日月本是光
明，虽被云遮，光明依旧在里。又如水被泥土塞了，所
以不流，然水性之流依旧只在。所以“克己复礼为仁”，
只是克了私欲，仁依旧只在那里。譬如一个镜，本自
光明，只缘尘都昏了。若磨去“‘尘光明，只在　《问遗书》
中取医家言仁。又一段云：‘医家以不识痛痒为不仁’，
又以不知觉，不识义理为不仁’。又却从知觉上说？”曰：
“觉是觉于理。”问：“与上蔡说同异？”曰：“异。上蔡说觉，才见
此心耳。”问：“南轩云：‘上蔡说觉，与佛家不同’，如何？”曰：“上
蔡云：‘自此心中流出’，与佛亦不大段异。今说‘知痛痒，
能知觉皆好，只是说得第二节说得用，须当看如何，
识痛痒血脉从何而出，知觉从何而至’。”某云：“若不究
见原本，却是不见理，只说得气。”曰：“然。伊川言‘谷种之
性’一段最好。”　问：“如何是满腔子皆恻隐之心？”曰：“腔
只是此身里虚处。”问：“莫是人生来恻隐之心具足否？”
曰：“如今也恁地看。事有个不稳处，便自觉不稳，这便
是恻隐之心。”林择之尝说：“人七尺之躯，一个针札著
便痛。”问：“吾身固如此，处事物亦然否？”曰：“此心应物不
穷，若事事物物尝是这个心，便是仁。若有一事不如
此，便是这一处不仁了。”问：“本心依旧在否？”曰：“如今未
要理会在不在。论著理来，他自是在那里。只是这一
处不恁地，便是这一处不在了。如‘率土之滨，莫非王
臣，忽然有一乡人自不服化，称王称霸，便是这一处
无君，君也只在那里，然而他靠不得。不可道是天理
只在那里，自家这私欲放行不妨’。”王信伯在馆中，范
伯达问：“‘人须是天下物物皆归吾仁’，王指窗棂问范
曰：‘此窗还归仁否’？范默然。某见之，当答曰：‘此窗不归
仁，何故不打坏了？如人处事，但个个处得是，便是事
事归仁。且如窗也要糊得在那里教好，不成没巴鼻
打坏了’。”问：“‘仁者以万物为一体，如事至物来，皆有以
处之。如事物未至，不可得而体’者，如何？”曰：“只是不在
这里。然此理也在这里，若来时，便以此处之。”　问：“恻
隐之心，如何包得四端？”曰：“恻隐便是初动时；羞恶、是
非、恭敬，亦”须是这个先动一动了，方会恁地，只于动
处便见。譬如四时，若不是有春生之气，夏来长个甚
么？秋时又把甚收？冬时又把甚藏？　元者乃天地生
物之端。《易》言：“大哉乾元！万物资始；至哉坤元！万物资
生。”乃知元者天地生物之端倪也。元者生意，在亨则
生意之长，在利则生意之遂，在贞则生意之成。若“言
仁，便是这意思。仁本生意，乃恻隐之心也。苟伤著这
生意，则恻隐之心便发。若羞恶，也是仁，去那义上发；
若辞逊，也是仁，去那礼上发；若是非，也是仁，去那智
上发。若不仁之人，安得更有义礼智？”　问：“‘程子曰：‘敬
以直内，义以方外’，仁也’。如何以此便谓之仁？”曰：“亦是
仁也。若能到私欲净尽，天理流行处，皆可谓之仁。如
‘博学笃志，切问近思，能如是，则仁亦在其中。如‘克己
复礼’，亦是仁；‘出门如见大宾，使民如承大祭，亦是仁；
‘居处恭，执事敬，与人忠，亦是仁。看从那路入，但从一
路入，做到极处，皆是仁　；大率把捉不定，皆是不仁’’’。”
问曰：“心之本体，湛然虚明，无一毫私欲之累，则心德
未尝不存矣。把捉不定，则为私欲所乱，是心外驰而
其德亡矣。”曰：“如公所言，则是把捉不定，故谓之不仁。
今此但曰‘皆是不仁’，乃是言惟其不仁，所以致把捉
不定也。”　问：“周子窗前草不除去，即是谓生意与自

他如此，如谓草与自家意一般，木叶便不与自家意
思一般乎？如驴鸣与自家呼唤一般，马鸣却便不与
自家一般乎？”问：“程子观天地生物气象，也是如此。”曰：
“他也只是偶然见如此，便说出来示人，而今不成只
管去守看生物气象！”问：“观鸡雏可以观仁，此则须有
意，谓是生意初发见处。”曰：“只是为他皮壳尚薄可观；
大鸡非不可以观仁，但为他皮壳粗了。”　必大曰：“子
厚闻皇子生喜甚，见饥殍食便不美者。正淳尝云：‘与
人同休戚’。陆子寿曰：‘此主张题目耳’。”先生问：“曾致思
否？”对曰：“皆是均气同体，惟在我者至公无私，故能无
闲断而与之同休戚也。”曰：“固是如此。然亦只说得一
截。如此说时，真是主张题目，实不曾识得。今土木何
尝有私，然与他物不相管。人则元有此心，故至公无
私，便都管摄之，无闲断也。　仁便藏在恻隐之心里
面。仁便是那骨子，到得成就得数件事了，一件事上
自是一个仁，便是那业处。　仁之包四德，犹冢宰之
统六官。　思虑方萌，持守得定，便是仁。如思虑方萌，
错了便是贼其仁；当施为时错了，便是贼其礼；当收
敛时错了，便是贼其义；当贞静时错了，便是贼其智。
凡物皆有个如此道理。　春为一岁之首，由是而为
夏，为秋为冬，皆自此生出。所以谓‘仁包四德’者，只缘
四个是一个，只是三个元，却有‘元之元，元之亨，元之
利，元之贞’，又有‘亨之元，利之元，贞之元’。晓得此意，则
仁包四者，尢明白了。”　问：“伊川云：‘万物之生意’最可
观。”曰：“物之初生，其本未远，固好看。及干成叶茂，便不
好看。如赤子入井时，恻隐怵惕之心，只些子仁，见得
时却好看。到得发政施仁，其仁固广，便看不见得何
处是仁。”　问：“‘《遗书》谓‘切脉可以体仁’，莫是心诚求之’
之意否？”曰：“还是切脉底是仁，那脉是仁？”曰：“切脉是仁。”
曰：“若如此，则当切脉时，又用著个意思去体仁。”复问
蜚卿曰：“仲思所说如何？”曰：“以伯羽观之，恐是观鸡雏
之意。”曰：“如何？”曰：“鸡雏便是仁也。”曰：“‘切脉体仁’，又如何？”
曰：“脉是那血气周流，切脉则便可以见仁。”曰：“然，恐只
是恁地。脉理贯通乎一身，仁之理亦是恁地。”又问：“鸡
雏如何是仁？”道夫曰：“先生尝谓初与嫩底便是。”曰：“如
此看，较分明。盖当是时，饮啄自如，未有所谓争斗侵
陵之患者，只此便是仁也。”　问：“公只是仁底道理，仁
却是个流动发生底道理，故‘公而以人体之，方谓之
仁否’？”曰：“此便是难说。‘公而以人体之’，此一句本微有
病。然若真个晓得，方知这一句说得好。所以程先生
又曰：‘公近仁’。盖这个仁，便”在这“人”字上。伱元自有这
仁，合下便带得来。只为不公，所以蔽塞了不出来。若
能公，仁便流行。譬如沟中水，被沙土罨靸壅塞了，故
水不流。若能担去沙土罨靸，水便流矣。又非是去外
面别担水来放沟中。是沟中元有此水，只是被物事
壅遏了，去其壅塞，水便流行。如“克己复礼为仁”，所谓
“‘‘克己复礼’者，去其私而已矣’。能去其私，则天理便自
流行；不是克己了，又别讨个天理来放在里面也。故
曰：‘公近仁’。”又问：“公所以能恕，所以能爱。恕则仁之施，
爱则仁之用。爱是仁之发处，恕是推其爱之之心以
及物否？”曰：“如公所言，亦非不是。只是自是凑合不著，
都无滋味。若道理只是如此看，又更做甚么！所以只
见不长进。正缘看那物事，没滋味。”又问：“莫是带那上
文‘公’字说否？”曰：“然。恕与爱本皆出于仁，然非公则安
能恕？安能爱？”又问：“爱只是合下发处便爱，未有以及
物，恕则方能推己以及物否？”曰：“仁之发处自是爱，恕
是推那爱底，爱是恕之所推者。若不是恕去推那爱
也不能及物，也不能亲亲。仁民、爱物，只是自爱而已。
若里面元无那爱，又只推个甚么？如开沟相似，是里
面元有这水，所以开著便有水来。若里面元无此水，
如何会开著便有水？若不是去开沟，纵有此水，也如
何得他流出来？爱水也，开之者恕也。”　问：“仁之道，只
消道一‘公’字。公是仁之理，公而以人体之，故曰‘仁’。窃
谓仁是本有之理，公是克己工夫到处，公所以能仁，
所谓‘公而以人体之’者。若曰己私既尽，只就人身上
看，便是仁。体犹骨也，如‘体物不可遗’之‘体’”，“‘贞者事之
干’之类，非体认之体也。”曰：“公是仁之方法，人是仁之
材料。有此人，方有此仁。盖有形气，便具此生理。若无
私意闲隔，则人身上全体皆是仁。如无此形质，则生
意”都不凑泊。他所谓体者，便作体认之体亦不妨。体
认者，是将此身去里面体察，如《中庸》“体群臣”之体也。

“仁” 之名，不从公来，乃是从人来，故曰“公而以人体。”

“‘之则为仁，　公而以人体之为仁’。仁是人心所固有
之理，公则仁，私则不仁，未可便以公为仁。须是体之
以人，方是仁公。恕爱，皆所以言仁者也。公在仁之前，
恕与爱在仁之后。公则能仁，仁则能爱，能恕故也。”
或问：“恕则仁之施，爱则仁之用，施与用如何分别？”曰：
“恕之所施，施其爱尔；不恕则虽有爱而不能及人也。”

问：“恕则仁之施，爱则仁之用，施与用何以别？” 曰：“施。”

“是从这里流出；用，是就事说。推己为恕，恕是从己流出去及那物；爱，是才调恁地。‘爱如水，恕如水之流’。”又
问：“‘先生谓：‘爱如水，恕如水之流’，淳退而思，有所未合。
窃谓仁如水，爱如水之润，恕如水之流’，不审如何？”曰：
“说得好。昨日说过了，　‘恕则仁之施，爱则仁之用’。”“‘施
用’两字，移动全不得。这般处，惟有孔孟能如此，下自
荀扬诸人便不能，便可移易。昔有言：‘尽己之谓忠，尽
物之谓恕’。伊川言：‘尽物只可言信，推己之谓恕’。盖恕
是推己，只可言施。如此等处，极当细看。”　问：谢显道，
初见明道，自负该博，史书尽卷，不遗一字。明道曰：“贤
却记得许多，可谓玩物丧志。”谢闻此言，汗流浃背，面
发赤。明道曰：“‘即此是恻隐之心。夫为师问所折难，而
愧形于颜色’，与‘恻隐之心’似不相属。明道乃云尔者，
何也？”曰：“此问却要商量，且何不曰‘羞恶之心而谓之
‘恻隐之心？诸公试各以己意言之’’。”黎季成对曰：“此恐
是识痛痒底道理。”先生未以为然，次日复以此请问。
先生曰：“只是谢显道闻明道之言动一动，为他闻言
而动，便是好处，却不可言学者必欲其动。且如恻隐、
羞恶、辞逊、是非，不是四件物，合下都有。偏言则一事，
总言则包四者，触其一则心皆随之。言恻隐之心，则
羞恶、辞逊、是非在其中矣。”　赵共父问：“‘天体物而不
遗，犹仁体事而无不在也’，以见物物各有天理，事事
皆有仁。”曰：“然。天体在物上，仁体在事上，犹言天体于
物，仁体于事，本是言‘物以天为体，事以仁为体。缘须
著从上说，故如此下语’。”致道问：“与‘体物而不可遗’一
般否？”曰：“然。”曰：“先生易解将干事说？”曰：“干事犹言为事
之干，体物犹言为物之体。”共父问：“下文云：‘礼仪三百，
威仪三千’，无一物而非仁也。”曰：“‘礼仪三百，威仪三千’，
然须得仁以为骨。”子　问：“敦笃虚静者仁之本。”曰：“敦
笃虚静，是为仁之本。”